**Sigma** ir latviešu indīroka grupa, kas pastāv kopš 2005. gada. Tās sastāvā ir Jānis Ozoliņš (balss, taustiņi), Kaspars Lastovskis (bass) un Uģis Eihvalds (sitamie instrumenti). Grupas albumi bijuši nominēti "Zelta mikrofona" balvai "Gada albums" un Austras balvai.

Vēsture
-------

### 2005—2014

Grupas dalībnieki J. Ozoliņš un U. Eihvalds (spēlē arī "Flame & The Rolltones") sadarbojās jau rokgrupā "Punch", kura pēc balvas par labāko debiju festivālā "Sinepes un Medus 2004" un debijas singla "Hiacints" ierakstīšanas pēkšņi izjuka 2005. gada sākumā. Pieaicinājuši basģitāristu K. Lastovski (S.I.L.S.), trio sāka darbu jau citā stilā — viņu mūzikā līdzās alternatīvā roka un popmūzikas ietekmēm vērojamas arī minimālisma iezīmes. Turpmākajos gados grupa koncertēja dažādos Rīgas klubos, 2007. un 2011. gadā piedalījās festivālā "Positivus", spēlēja arī festivālā "Bildes" un citur. 2011. gada 2. decembrī grupa uzstājās Stokholmas latviešu publikai.

2012. gadā grupa izveidoja koncertuzvedumu "Mūsu dienu skaņu celiņš", kurā piedalījās arī četri dzejnieki (Anna Auziņa, Inga Gaile, Kārlis Vērdiņš un Arvis Viguls), ar kuriem kopā notika uzstāšanās dažādās Latvijas pilsētās. Šajā laikā grupa sāka sacerēt un izpildīt arī dziesmas ar dzejnieku vārdiem, kuras tika pirmatskaņotas uzvedumā "Dzejkoncerts" ar septiņu dzejnieku un Olgas Žitluhinas dejotāju grupas piedalīšanos Rīgas Domā 2014. gada septembrī.

2014. gadā grupa pievērsās arī teātra projektiem. 2014. gada 2. jūnijā notika pirmizrāde I. Gailes iestudētajai B. un A. Strugacku lugai "Pēterpils pilsētas žīdi", tai mūziku sarakstījis J. Ozoliņš, viņš izrādē arī spēlēja klavieres. 2014. gada 28. novembrī teātrī "Dirty Deal Teatro" I. Gaile iestudēja sieviešu tiesībām veltītu izrādi "Trauki", un J. Ozoliņš sarakstīja tai mūziku, kuru ieskaņoja "Sigma".

### 2015—2016, "Sazaroto taku dārzs" un "Dzejkoncerts"

Grupas pirmais radio singls "Dionīss" no debijas albuma iznāca 2014. gada oktobrī. 2015. gada februārī nāca klajā otrais singls "Sazaroto taku dārzs", kas radio "Naba" latviešu dziesmu top 10 iekļuva 4. vietā. Singla video gada nogalē tika iekļauts Rīgas starptautiskā kinofestivāla skatē "Short Riga".

2015. gada 11. martā nāca klajā grupas debijas albums "Sazaroto taku dārzs". Albums un tā prezentācijas koncerts Rīgā, Zirgu ielas koncertzālē guva labvēlīgas atsauksmes no kritiķiem. Vasarā sekoja koncerti Rīgā, Kalnciema ielas kvartālā, "Piena" festivālā, festivālā "Positivus", bet novembrī "Sigma" iesildīja grupu "The Sound Poets" koncertzālē "Palladium". Gada nogalē albums tika nominēts jaundibinātajai Austras balvai kā pretendents uz gada labākā albuma nosaukumu, 2016. gada martā tas ieguva Mūzikas ierakstu Gada balvu kā labākais alternatīvās un *indie* mūzikas albums.

Jūlijā tika izdots CD ar 2014. gada "Dzejkoncerta" ierakstu Rīgas Domā, kurā kopā ar septiņām "Sigmas" dziesmām ierakstīti arī septiņu autoru dzejas lasījumi. Septembrī sekoja "Dzejkoncerta" tūre pa Latvijas pilsētām. 16. septembrī ar koncertu Rīgā, Spīķeru kvartālā tika atzīmēta trešā singla "Īzaks" laišana klajā. Singls radio "Naba" latviešu dziesmu top 10 sasniedza 3. vietu un radio gada topā iekļuva 69. vietā.

2016. gada maijā pirmizrādi piedzīvoja Lienes Laviņas-Kalnaellas dokumentālā filma "Tev, Rūķi!" par Valmieras Drāmas teātra aktrisi Rutu Birgeri, kurai mūziku komponējis J. Ozoliņš.

### 2017—2018, "Mitoloģijas"

2017. gada 28. novembrī tika publiskots pirmais singls "Aiz naida" no otrā albuma "Mitoloģijas". Dziesmas videoklipa režisore ir Inga Tropa, tajā piedalās aktrise Guna Zariņa. Dziesma 2018. gada martā iekļuva Radio 5 Latviešu mūzikas Top 20.

2018. gada 20. februārī nāca klajā otrs singls "Kūku Marija", kas 15. martā iekļuva "Muzikālās bankas" topa 15. vietā. Dziesmai tika uzņemts mākslinieces Katrīnas Neiburgas veidots videoklips, kura pamatā izmantots sens šamaņu rituāls. Dziesmas video iekļauts Rīgas starptautiskā kinofestivāla skatē "Short Riga".

Albums "Mitoloģijas" iznāca 2018. gada martā, tam sekoja koncerti Rīgā. Aprīlī grupa Londonas grāmatu svētku ietvaros uzstājās Londonā, maijā notika uzstāšanās Tartu, un vasarā grupa uzstājās dažādās Latvijas pilsētās, kā arī festivālos "Positivus" un "Laba daba". Albums tika nominēts Austras balvai, kā arī Zelta mikrofona balvai nominācijās "Gada alternatīvās vai *indie* mūzikas albums" un "Gada albums".

2018. gadā grupa ierakstīja mūziku režisores Zanes Gargažinas dokumentālajai filmai "Trillium" par lībiešu kultūras darbinieku Valtu Ernštreitu.

### Kopš 2019. gada, "Ostinācijas"

2019. gada 24. maijā grupa piedalījās dzejniecei Montai Kromai veltītā "Punctum" festivāla pasākumā "Montas nakts", kurā pirmatskaņoja jaunu dziesmu "Melnā māsa" ar Kromas vārdiem. 2020. gada 16. septembrī grupa piedalījās pasākumā Tallinas ielas kvartālā kopā ar Jāni Rokpelni un pirmatskaņoja divas jaunas dziesmas ar viņa vārdiem. 

2022. gada 14. aprīlī tiek laists klajā pirmais singls no trešā albuma "Ir vēsas" ar Montas Kromas tekstu. Dziesmas ierakstā piedalījusies arī Sniedze Prauliņa. 27. aprīlī tiek laists klajā otrais singls "Melnā māsa" ar Ievas Kauliņas veidotu video. 23. maijā iznāk trešais singls "Vārti", kura video veidojusi Katrīna Neiburga, tajā piedalās aktieris Igors Šelegovskis, kurš sava hiphopa projekta "Indigo" ietvaros piedalās arī albuma atklāšanas koncertā.

2022. gada 25. maijā izdots grupas trešais albums "Ostinācijas", trīs atklāšanas koncerti notiek Latvijas Mākslas akadēmijā. Grupa uzstājas festivālā "Positivus", kā arī sniedz koncertu Tartu kopā ar igauņu mūziķi Jalmaru Vabarnu. Ar koncertu restorānā "Neiburgs" 2022. gada decembrī tiek atzīmēts albuma vinila izdevums. 2023. gada "Zelta mikrofona" ceremonijā albums ir nominēts trīs kategorijās - kā gada albums, gada *indie* un alternatīvās mūzikas albums un kā labākais albuma dizains.

2023. gada 21. oktobrī Rīgā, "Hanzas peronā" notika jauniešu kora "Balsis" un "Sigmas" koncerts "CitāDs citāTs", kurā tika atskaņotas gan "Sigmas", gan citu latviešu un ārzemju autoru dziesmas. Koncerts 2024. gada 20. janvārī ieguva jaundibināto Kormūzikas balvu nominācijā "Gada kormūzikas koncerts, uzvedums, notikums Rīgā".

Diskogrāfija
------------

### Studijas albumi

| Gads | Albums |  |
| --- | --- | --- |
| 2015 | ***Sazaroto taku dārzs*** | * Izdots 11. martā
* Izdevējs Biedrība HI
* CD, lejupielāde
 |
| 2018 | ***Mitoloģijas*** | * Izdots 8. martā
* Izdevējs Biedrība HI
* CD, lejupielāde
 |
| 2022 | ***Ostinācijas*** | * Izdots 25. maijā
* Izdevējs Biedrība HI
* LP, lejupielāde
 |
|

### Koncertieraksti

| Gads | Albums |  |
| --- | --- | --- |
| 2015 | ***Dzejkoncerts*** | * Izdots 22. jūlijā
* Izdevējs Ascendum
* CD
 |
|

### Singli un minialbumi

| Gads | Singls |  |
| --- | --- | --- |
| 2015 | ***Dionīss*** | * Izdots 5. oktobrī
* Izdevējs Neputns
* CD (komplektā ar K. Vērdiņa grāmatu "Pieaugušie")
 |
| 2018 | ***Mythemes*** | * Izdots 9. aprīlī
* Izdevējs Biedrība HI
* EP (angļu un latviešu valodā)
 |
|

### Radio singli

| Gads | Dziesma | Albums |
| --- | --- | --- |
| 2014 | *Dionīss** Izdots 13. oktobrī
 | ***Sazaroto taku dārzs*** |
| 2015 | *Sazaroto taku dārzs** Izdots 2. februārī
 |
| *Īzaks** Izdots 16. septembrī
 |
| 2017 | *Aiz naida** Izdots 28. novembrī
 | ***Mitoloģijas*** |
| 2018 | *Kūku Marija** Izdots 20. februārī
 |
| 2022 | *Ir vēsas** Izdots 14. aprīlī
 | ***Ostinācijas*** |
| *Melnā māsa** Izdots 27. aprīlī
 |
| *Vārti** Izdots 23. maijā
 |

### Videoklipi

| Dziesma | Režisors | Gads |
| --- | --- | --- |
| *Sazaroto taku dārzs* | Rolands Briedis, Beatrise Gore | 2015 |
| *Aiz naida* | Inga Tropa | 2017 |
| *Kūku Marija* | Katrīna Neiburga | 2018 |
| *Ir vēsas* | Alise Urtāne | 2022 |
| *Melnā māsa* | Ieva Kauliņa |
| *Vārti* | Katrīna Neiburga |
| *Dzalkstošiem* | Rute Marta Jansone |
|

### Dziesmas izlasēs

| Dziesma | Izlase | Gads |
| --- | --- | --- |
| *Sazaroto taku dārzs* | "Odekolons #15" | 2016 |

Nominācijas un balvas
---------------------

| Gads | Nominētais darbs | Balva | Rezultāts |
| --- | --- | --- | --- |
| 2015 | *Sazaroto taku dārzs* | Austras balva | Nominēts |
| Mūzikas ierakstu Gada balva - labākā debija | Nominēts |
| Mūzikas ierakstu Gada balva - alternatīvās un indie mūzikas albums | Iegūts |
| Mūzikas ierakstu Gada balva - gada albums | Nominēts |
| 2018 | *Mitoloģijas* | Austras balva | Nominēts |
| Mūzikas ierakstu Gada balva - alternatīvās un indie mūzikas albums | Nominēts |
| Mūzikas ierakstu Gada balva - gada albums | Nominēts |
| 2022 | *Ostinācijas* | Balva "Kilograms kultūras 2022", rudens balsojums | Nominēts |
| Mūzikas ierakstu Gada balva - alternatīvās un indie mūzikas albums | Nominēts |
| Mūzikas ierakstu Gada balva - labākais albuma dizains | Nominēts |
| Mūzikas ierakstu Gada balva - gada albums | Nominēts |
| 2024 | Kora "Balsis" un grupas "Sigma" koncerts "Citāds citāts" | Kormūzikas balva - Gada kormūzikas koncerts, uzvedums, notikums Rīgā | Iegūts |
| Latvijas pasākumu foruma izcilības balva 2023 - Gada izcilākais notikums Rīgā | Nominēts |
|

Atsauces
--------

1. ↑  «Punch» laidīs klajā singlu «Hiacints»
2. ↑  «Arhivēta kopija». Arhivēts no oriģināla, laiks: 2015. gada 30. novembrī. Skatīts: 2015. gada 3. februārī.
3. 1 2
4. ↑  «Arhivēta kopija». Arhivēts no oriģināla, laiks: 2016. gada 5. martā. Skatīts: 2015. gada 26. janvārī.
5. ↑
6. ↑
7. ↑
8. ↑  Rīgas starptautiskais kinofestivāls 2015 - Short Riga[novecojusi saite]
9. ↑
10. ↑  Pirmajai Austras balvai izvirzīti 10 pašmāju mūzikas ieraksti. *Kulturasdiena.lv*, 2015. gada 20. novembris
11. ↑
12. ↑  Grupa "Sigma" piedāvā trešo singlu "Īzaks" no albuma "Sazaroto taku dārzs". Satori, 2015, 16. septembris.  Arhivēts 2016. gada 4. martā, *Wayback Machine* vietnē.
13. ↑  «Arhivēta kopija». Arhivēts no oriģināla, laiks: 2016. gada 5. martā. Skatīts: 2016. gada 9. janvārī.
14. ↑  "Lielais Kristaps" - "Tev, Rūķi!"
15. ↑  Grupa Sigma - "Aiz naida".
16. ↑  Aizvadītajā nedēļā "Latviešu mūzikas TOP 20" darīja blēņas Pieci.lv, 2018, 2. marts.
17. ↑  Muzikālā banka - Top 15, 15.03.-22.03.2018.
18. ↑  SHORT RIGA - Kūku Marija.
19. ↑  Latviešu grupa "Sigma" uztāsies Londonas koncertā "Mythemes"[novecojusi saite]. Latviesi.com
20. ↑  Paziņoti 'Zelta Mikrofona' nominanti; priekšgalā izvirzās 'Instrumenti' Arhivēts 2019. gada 8. janvārī, *Wayback Machine* vietnē.. Delfi, 2019, 8. janvāris.
21. ↑  Paziņoti konkursa "Latvijas kods. Latvija šodien" filmu veidotāji[novecojusi saite]. 2018. gada 9. marts.
22. ↑  Noklausies! Grupa Sigma publicē jaunu dziesmu, video un izziņo koncertus
23. ↑  Dziesmu svētku biedrība - Šonedēļ pasniegs Kormūzikas balvu.Pirmo reizi pasniegtas kormūzikas balvas. LSM.lv.